CELEX: E2009P0005
Language: lt
Date: 2009-04-30 00:00:00
Title: 2009 m. balandžio 30 d. ELPA priežiūros institucijos Islandijai pateiktas ieškinys (Byla E-5/09)

2.7.2009   
            
            
               LT
            
            
               Europos Sąjungos oficialusis leidinys
            
            
               C 150/12
            
         2009 m. balandžio 30 d. ELPA priežiūros institucijos Islandijai pateiktas ieškinys
   (Byla E-5/09)
   2009/C 150/13
   2009 m. balandžio 30 d. ELPA priežiūros institucija, atstovaujama Bjørnar Alterskjær ir Ólafur Jóhannes Einarsson, atliekančių ELPA priežiūros institucijos, 35, Rue Belliard, B-1040 Brussels, įgaliotinių funkcijas, pateikė ieškinį Islandijai ELPA teisme.
   ELPA priežiūros institucija prašo ELPA teismo:
   
               1.
            
            
               Paskelbti, kad per nustatytą laikotarpį nepriėmusi priemonių, būtinų aktui, minimam, inter alia, Europos ekonominės erdvės susitarimo IX priedo 7b punkte (2005 m. lapkričio 16 d. Europos Parlamento ir Tarybos direktyva 2005/68/EB dėl perdraudimo ir iš dalies keičianti Tarybos direktyvas 73/239/EEB, 92/49/EEB ir Direktyvas 98/78/EB bei 2002/83/EB), suderintam su EEE susitarimu 1 protokolu, įgyvendinti, arba apie jas nepranešusi Institucijai, Islandijos Respublika neįvykdė savo įsipareigojimų pagal minėtojo akto 64 straipsnio 1 dalį ir EEE susitarimo 7 straipsnį;
               taip pat
            
         
               2.
            
            
               Nurodyti Islandijos Respublikai padengti bylinėjimosi išlaidas.
            
         
      Teisinės bei faktinės aplinkybės ir teismui pateikti ieškinio pagrindai:
   
   
               —
            
            
               Ši byla yra susijusi su Perdraudimo direktyvos neįgyvendinimu.
            
         
               —
            
            
               ELPA priežiūros institucija teigia, kad Islandijos vyriausybė nepateikė informacijos, jog direktyva buvo įgyvendinta Islandijos teisėje.
            
         
               —
            
            
               ELPA priežiūros institucija teigia, kad Islandijos vyriausybė nepaneigė fakto, jog neįgyvendino direktyvos.